Die blyplek was alles waarvoor ons kon wens. Netjies en goed toegerus, selfs hout en 'n braairooster by die mooi braaiplek. Absolute stilte, net die voëlgeluide en die gesuis van die wind deur die bome. Die wye, onbelemmerde uitsig oor landerye tot by Paternoster se see in die verte was 'n wonderlike bonus. Die beskutte stoepie was ideaal vir koffie- en wyndrinksessies, etes en sommer net chill. Barbara is 'n lieflike gasvrou. Hier pas die uitdrukking uitstekend: Ons het as gaste opgedaag en as vriende vertrek.
Barbara was baie tegemoetkomend dat ons ons twee honde kon saam bring en kon ons mooi verduidelik waar al die lekker plekkies is om te verken. Die cabin is goed ingerig met als wat jy nodig het vir 'n plat-op-die-aarde wegbreek vir twee. Omdat jy bo-op die koppie is het jy 'n pragtige uitkyk op die sonsopkoms en sonsondergang. Ons het baie heerlik uit gerus.